Ταξιδέψαμε 2 άτομα από Αθήνα και έχω να αναφέρω, πως μετά από 5 ώρες ταξίδι ο χώρος σε ανταμείβει στο 100%. Είναι πραγματικά πανέμορφος και πεντακάθαρος. Φαίνεται ότι έχει ανακαινιστεί πρόσφατα και η κυρία Φύλλια έβαλε όλη της την καλή διάθεση και όλο της το γούστο ώστε να επέλθει αυτό το μοναδικό αποτέλεσμα. Ευρύχωρο μπάνιο, άνετο κρεβάτι και πολύ βολικό σαλονάκι με την κουζίνα ακριβώς δίπλα. Μπορεί να υποστηρίξει πολύ εύκολα μια πιο μακροπρόθεσμη διαμονή μιας και όλα τα πραγματα μεσα στο σπίτι είναι απίστευτα λειτουργικά. Η τοποθεσία του είναι ακριβώς στην καρδία της Θεσσαλονίκης, ανάμεσα απο Αγ. Σοφίας και Αριστοτέλους, κάνοντας τα πάντα να βρίσκονται σε σημείο αναπνοής γύρω σου. Η κυρία Φύλλια ήταν πάρα πολύ ευγενική και εξυπηρετική, καθώς και πάρα πολύ γρήγορη στο θέμα επικοινωνίας (είχαμε άμεση ανταπόκριση σε όλα). Είναι το τέλειο μέρος διαμονής είτε για επαγγελματικούς είτε για τουριστικούς λόγους και σίγουρα θα το ξανα προτιμήσουμε.